text: Нядаўна ў Горадні на акцыі пратэсту затрымалі цяжарную, але намесьніка прэм’ера Ігара Петрышэнку хвалюе не беспадстаўная жорсткасьць сілавікоў, а тое, што жанчыны самі абіраюць, як распараджацца часам у дэкрэтным адпачынку.
  «Дзяржава дае аплачаны дэкрэтны адпачынак не для таго, каб будучыя мамы наведвалі падобныя мерапрыемствы, а каб яны маглі клапаціцца пра сваё здароўе і здароўе сваіх дзяцей, займацца іх выхаваньнем і разьвіцьцём», — заявіў Петрышэнка. Таксама ён сказаў, што дзяржава будзе кантраляваць, каб жанчыны не выкарыстоўвалі дэкрэтныя выплаты для аплаты штрафаў, а выдаткоўвалі іх менавіта на ўтрыманьне дзяцей.
  ГЛЯДЗІЦЕ ТАКСАМА:
  «Дэкрэтны адпачынак ня дзеля таго, каб будучыя мамы наведвалі акцыі», — віцэ-прэм’ер
  Я нават не хачу паглябляцца ў тэхнічныя дэталі і высоўваць гіпотэзы, як дзяржава будзе кантраляваць, на што ідуць грошы. Але рыторыка Петрышэнкі да болю нагадвае клясычнае мысьленьне былога мужа-агрэсара, які ўдзельнічае ў жыцьці свайго дзіцяці толькі мізэрнымі алімэнтамі і пры гэтым упэўнены, што былая жонка за ягоныя 40 даляраў на месяц возіць каханкаў на Мальдывы. А ён, альфа-самец, мае поўнае права патрабаваць справаздачу за кожную капейку, а ў ідэале і ўвогуле загадзя вырашаць, як жанчына будзе траціць алімэнты.
  Раз за разам дзяржаўныя службоўцы паводзяць сябе з намі так, быццам мы ўсе разам — дысфункцыянальная сям’я, у якой яны — агрэсары, а мы — ахвяры. Прыкрываючыся нібыта добрымі намерамі, яны кантралююць кожны наш крок і паводзяцца так, быццам мы ня ў стане самастойна вырашаць, што лепш для нас саміх.
  ГЛЯДЗІЦЕ ТАКСАМА:
  «Сацыяльна небясьпечнае становішча ў галовах чыноўнікаў». Ці могуць забраць дзяцей у пратэстоўцаў
  Дзяржава заяўляе сваё мітычнае права распараджацца целамі цяжарных жанчын, быццам мы жывём у сапраўднай антыўтопіі, дзе жанчыны — гэта жывыя інкубатары, якія існуюць толькі дзеля таго, каб стварыць больш рабоў для тырана. І служкі тырана дыктуюць жанчынам, куды хадзіць, як апранацца, што есьці, на што глядзець і пра што думаць.
  Такое пазбаўленьне суб’ектнасьці выглядае яшчэ больш абсурдна ў нашай сытуацыі, дзе жанчыны сталі асобнай і вельмі асаблівай сілай пратэсту. Дзяржава быццам спрабуе з апошніх сіл учапіцца за нормы старога сьвету, дзе татальны кантроль над жанчынамі лічыўся цалкам натуральнай зьявай. Але гэтак жа сама, як і ў іншых пытаньнях, яна тут безнадзейна адстала ад рэалій сьвету.
  Немагчыма сур’ёзна ўспрымаць прэтэнзіі, нібыта цяжарныя жанчыны не павінны хадзіць на мітынгі і шэсьці, калі ў гэтых жанчын няма аніякага іншага спосабу выказаць сваю пазыцыю. Нельга спасылацца на няпісаныя правілы зь мінулага, калі цалкам афіцыйныя цяперашнія законы не працуюць. Нельга апраўдваць сваю жорсткасьць у дачыненьні да маці быццам бы клопатам пра яе дзіця, калі менавіта дзяржаўная жорсткасьць ставіць пад пагрозу дзіцячую будучыню ва ўсіх сэнсах.
  ГЛЯДЗІЦЕ ТАКСАМА:
  Як чыноўнікі ходзяць па дзіцячых галовах
  Петрышэнка пераймаецца, што жанчыны расходуюць дэкрэтныя выплаты на аплату штрафаў, але не задаецца пытаньнем, наколькі правамерныя гэтыя штрафы і як дзяржава ў гэты час распараджаецца падаткамі. Калі нашыя грошы ідуць на аплату нашых жа катаваньняў, існая дзяржаўная сыстэма раз і назаўсёды губляе права на любыя фінансавыя прэтэнзіі да нас.
  Увогуле, намесьніку прэм’ера лепш было б проста маўчаць, але калі ўжо яму так карцела выказацца адносна сытуацыі, дарэчнымі былі б толькі словы выбачэньня перад затрыманай і справаздача перад усім народам, якія захады робяцца ў сілавых структурах, каб такое больш ніколі не паўтарылася.
  Але ён пайшоў па звыклай сьцежцы — перакінуў адказнасьць з агрэсара на ахвяру. Мы гэта бачылі ня раз, мы і гэты закід перажывем. Але хай не спадзяецца, што мы хоць нешта забудзем і хоць нешта прабачым.
  Думкі, выказаныя ў блогах, перадаюць погляды саміх аўтараў і не абавязкова адлюстроўваюць пазыцыю рэдакцыі.
  Наста Захарэвіч
  Журналістка-фрылансэрка, радыкальная фэміністка
  ФЭЙСБУК Падпісацца
  Камэнтаваць тут можна праз Facebook. Нам таксама можна напісаць на адрас radiosvaboda@gmail.com
  ЗА КРАТАМІ
  БО ЖУРНАЛІСТЫ
  Апошнія навіны
  16:40
  Першы магчымы вынік «контрасанкцыяў» — рост цэнаў і павелічэньне карупцыі,— аналітык Барнукова
  16:15
  У Беларусь паступіла партыя новых расейскіх бронетранспартэраў БТР-82А
  16:01
  Агенцтва AP: ЗША прапануюць Украіне пайсьці на шэраг саступак на Данбасе
  15:28
  Менскую лекарку другі раз пакаралі за «абразу прадстаўніка ўлады»
  15:13
  Праўладныя аналітыкі Дзермант, Шпакоўскі і Аўдонін прыляцелі ў анэксаваны Расеяй Крым
  15:01
  МУС Беларусі: сёлета супраць сілавікоў учынілі 2000 «злачынстваў»
  15:00
  Муратаў і Рэса: прэс-канфэрэнцыя ляўрэатаў Нобэлеўскай прэміі міру. УЖЫВУЮ
  усе навіны за дзень >
  Відэа
  Бацькі Ігара Лосіка ў інтэрвію Свабодзе: «Можна даць і 100 гадоў турмы»
  Фотагалерэі
  Менск рыхтуецца да Калядаў і Новага году. ФОТАГАЛЕРЭЯ
  Фотагалерэі
  Акцыя памяці Паўла Шарамета ў Кіеве. ФОТА
  больш відэа і фота
  Самае чытанае
  1
  «Ваша кампанія скончаная». Ціханоўская расказала новыя дэталі, як улады вывезьлі яе зь Беларусі
  2
  Стала вядома, якая краіна выдала футбольнаму кіраўніку Базанаву шэнгенскую візу
  3
  З кожнага беларускага аўтобуса штодня ў Львове застаюцца 10–15 чалавек. Як беларускія ўцекачы ўладкоўваюцца ва Ўкраіне
  4
  NYT: Былы авіядыспэтчар расказаў, што прымусовая пасадка самалёта Ryanair у Менску была апэрацыяй беларускіх спэцслужбаў
  5
  У Івацэвіцкай калёніі ад стрэлу загінуў старшына ўнутранай службы
  6
  «Пагражалі згвалціць дубінкай», — мужчына, які ўключыў «Муры» ля турмы на Акрэсьціна, расказаў пра свой арышт
  7
  Урад Беларусі адказаў на заходнія санкцыі: сьвіньні ня ўедуць ні жывыя, ні мёртвыя. Рэакцыя сацсетак
  8
  Сям’ю палітзьняволенай Шарэнды-Панасюк высяляюць з арандаванай у Берасьцейскага гарвыканкаму кватэры
  9
  Злая карыкатура на БССР. Пра што варта памятаць тым, хто шантажуе Захад стратай беларускай незалежнасьці
  10
  Пратэсты, катаваньні, Лёндан. Гісторыя менчука, які «прачнуўся» ўлетку 2020-га
  Вам можа яшчэ спадабацца
  Блогі
  Віскулі — прадухіленьне ядзернага сцэнару
  Блогі
  Расея імкнецца перайграць гісторыю. Чатыры высновы да 30-годзьдзя распаду СССР
  Блогі
  Злая карыкатура на БССР. Пра што варта памятаць тым, хто шантажуе Захад стратай беларускай незалежнасьці